*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*296. számú előterjesztés*

Bátaszék Város Önkormányzata Képviselő-testületének 2018. december 12-én,

16,00 órakor megtartandó ülésére

*Bátaszék Város Helyi Esélyegyenlőségi Programjának jóváhagyása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Takácsné Gehring Mária aljegyző  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Szociális Bizottság: 2018. 12. 10. |

***Tisztelt Képviselő-testület!***

A képviselő-testület eleget téve az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebtv.) foglalt kötelezettségének, a 2013. november 4-ei ülésén a 194/2013.(XI.4.) önkormányzati határozatával fogadta el a város 2013-2018. közötti időszakra szóló Helyi Esélyegyenlőségi Programját (továbbiakban: HEP). A helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011.(XII.27.) Korm. rendelet, valamint a helyi esélyegyenlőségi programok részletes 2/2012.(VI.5.) EMMI rendelet határozza meg a HEP megalkotásának folyamatát. A HEP kétévenkénti felülvizsgálatának 2015-ben és 2017-ben eleget tettünk, azonban az érvényessége 2018. november 4-én lejárt, így a következő öt évre új programot szükséges megalkotni.

Az Ebtv. 31. §: (1) bekezdése szerint a község, a város és a főváros kerületeinek önkormányzata (a továbbiakban: települési önkormányzat) ötévente öt éve szóló helyi esélyegyenlőségi programot fogad el. A törvény (2) bekezdése alapján a helyi esélyegyenlőségi programban helyzetelemzést kell készíteni a hátrányos helyzetű társadalmi csoportok – különös tekintettel:

* a nők,
* a mélyszegénységben élők, romák,
* a fogyatékkal élő személyek, valamint
* a gyermekek és
* idősek csoportjára.

A helyi esélyegyenlőségi program elkészítése során kiemelt figyelmet kell fordítani:

* az egyenlő bánásmód, az esélyegyenlőség és a társadalmi felzárkózás követelményének érvényesülését segítő intézkedésekre,
* az oktatás és a képzés területén a jogellenes elkülönítés megelőzésére, illetve az azzal szembeni fellépésre, továbbá az egyenlő esélyű hozzáférés biztosításához szükséges intézkedésekre,
* a közszolgáltatásokhoz, valamint az egészségügyi szolgáltatásokhoz való egyenlő esélyű hozzáférés biztosításához szükséges intézkedésekre,
* olyan intézkedésekre, amelyek csökkentik a hátrányos helyzetűek munkaerőpiaci hátrányát, illetve javítják foglalkoztatási esélyeiket.

A HEP elkészítéséhez az adatok forrásának alapjául a Közös Hivatal által vezetett adatbázison kívül az Országos Területfejlesztési és Területrendezési Információs Rendszer (TeIR) és a Központi Statisztikai Hivatal (KSH) adatbázisa szolgált.

Kérem a tisztelt képviselő-testületet az előterjesztés megtárgyalására, a határozati javaslat elfogadására.

**Határozati javaslat:**

**Bátaszék város új Helyi Esélyegyenlőségi Programjának elfogadására**

Bátaszék Város Önkormányzatának Képviselő-testülete

1. az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (1) bekezdésében kapott hatáskörében eljárva, Bátaszék Város 2019-2023. évre szóló és a határozat mellékletét képező Helyi Esélyegyenlőségi Programját jóváhagyja, egyúttal
2. a 194/2013.(XI.4), a 193/2015.(VIII.26.) és a 346/2017.(XII.13.) önkormányzati határozatokat hatályon kívül helyezi.

*Határidő:* 2018. december 17.

*Felelős:*  Kondriczné dr. Varga Erzsébet jegyző

*(a határozat megküldéséért)*

*Határozatról értesül:* Szociális és Gyermekvédelmi Főigazgatóság TM-i Kirendeltsége, Szekszárd

irattár